Tänud edusoovijatele ja teistelegi lugejatele!  Olemegi lõpuks kohale jõudnud.  Reis polnud sugugi kurnav, sest öö Londonis pühendasime täielikult ja täiuslikult väljamagamisele. Niisiis lennureisi pühendasime omakorda Mixed Game HU pokkeri praktikale.  Vegases viibitud kuue-seitsme tunniga oleme välja selgitanud või üle korranud järgmised asjad:  * Las Vegases on õues kuum;  * Las Vegases on hotellides ja kasiinodes jahedavõitu;  * Las  Vegases ei tööta meie (minu ja imre) mobiiltelefonid;  * Las Vegases liigub meist kahest palju paksemaid inimesi ringi oluliselt rohkem, kui me mujal harjunud oleme (nii mõnedki neist kasutavad seejuures liikumiseks motoriseeritud ratastoole);  * käimaks "korraks" WSOP turniire kaemas (meie hotellitoast Rio Hotelli Amazone' ruumi ning tagasi) tuleb astuda ca 3400 sammu.